જોકે રેલ ભાડા ખાતામાં ગયા વર્ષે ૩૩,૪૯૦.પ૦ કરોડની ખોટને ધ્યાનમાં રાખીને રેલવે મંત્રાલય ભાડું નક્કી કરવા માટે હવે ગ્રાહક ભાવાંક સાથે લિંક કરવા માટે વિચારણા કરી રહ્યું છે. ડિસેમ્બરમાં યોજાયેલ રેલ ચિંતન શિબિરમાં રેલવેના અધિકારીઓને આ પ્રસ્તાવ રજૂ કરાયો હતો. વડા પ્રધાન નરેન્દ્ર મોદી પણ આ શિબિરમાં હાજર હતા. આ શિબિરમાં કુલ ૧.૧પ લાખ સૂચન આવ્યા હતા, જેમાંથી એક સૂચન રેલવે ભાડાને ગ્રાહક ભાવાંક સાથે જોડવાનું હતું. રેલવે મંત્રાલયના એક વરિષ્ઠ અધિકારીએ જણાવ્યું હતું કે રેલવે વર્ષમાં બે વખત ટ્રેન ભાડા (પાંચ થી છ ટકા) સમીક્ષા કરીને સીપીઆઇના દર મુજબ વધારી શકશે.